**Paskaidrojuma raksts**

**Madonas novada pašvaldības 2025. gada \_\_\_. \_\_\_\_ saistošajiem noteikumiem Nr. \_\_\_**

 **“Par sadzīves atkritumu apsaimniekošanu Madonas novadā”**

|  |  |
| --- | --- |
| Paskaidrojuma raksta sadaļa | Norādāmā informācija |
| Saistošo noteikumu mērķis un izdošanas nepieciešamības pamatojums |  Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka 2025. gada pašvaldību vēlēšanās ievēlētā Madonas novada pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi. Ņemot vērā minēto normu, ir nepieciešams līdz 2025. gada 31. decembrim pieņemt jaunus Madonas novada pašvaldības saistošos noteikumus par sadzīves atkritumu apsaimniekošanu Madonas novadā. Madonas novada pašvaldības (turpmāk – pašvaldība) 2025. gada \_\_\_. \_\_\_\_ saistošie noteikumiem Nr. \_\_\_ “Par sadzīves atkritumu apsaimniekošanu Madonas novadā” (turpmāk – saistošie noteikumi) tiek izdoti, lai nodrošinātu atkritumu apsaimniekošanas sistēmas vienotu regulējumu pašvaldības administratīvajā teritorijā. Saistošie noteikumi nosaka sadzīves atkritumu, tajā skaitā sadzīvē radušos bīstamo atkritumu, dalīti savākto sadzīves atkritumu, sadzīvē radušos liela izmēra atkritumu un sadzīvē radušos bioloģisko atkritumu apsaimniekošanas kārtību pašvaldības administratīvajā teritorijā; prasības sadzīves atkritumu savākšanai pašvaldības administratīvajā teritorijā, tajā skaitā minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai; pašvaldības administratīvās teritorijas dalījumu sadzīves atkritumu apsaimniekošanas zonās; kārtību, kādā veicami maksājumi par sadzīves atkritumu apsaimniekošanu pašvaldības administratīvajā teritorijā. Saistošie noteikumi izdoti saskaņā ar Atkritumu apsaimniekošanas likuma 8. panta pirmās daļas 3. punktu, kas paredz pašvaldības pienākumu noteikt atkritumu apsaimniekošanas kārtību savā teritorijā. |
| Saistošo noteikumu fiskālā ietekme uz pašvaldības budžetu |  Saistošo noteikumu īstenošanai netiek prognozēta finansiāla ietekme uz pašvaldības budžetu, kā arī nav nepieciešama jaunu institūciju izveide, jo noteikumu īstenošanā iesaistītajām institūcijām nav plānoti jauni pienākumi vai funkcijas. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci |  Saistošo noteikumu īstenošana un ievērošana veicinās sadzīves atkritumu dalītu vākšanu, tādējādi samazinot atkritumu poligonā apglabājamo atkritumu apjomu un uzlabojot vides kvalitāti kopumā. Saistošie noteikumi uzlabos atkritumu apsaimniekošanas pakalpojuma kvalitāti un pieejamību. Ievērojot saistošo noteikumu prasības, tiek nodrošināta droša un uz vides aizsardzību vērsta atkritumu apsaimniekošana, līdz ar to ir pozitīva ietekmes uz iedzīvotāju veselību. Ņemot vērā, ka atkritumu apsaimniekošanas pakalpojuma sniedzējs tiek izvēlēts publiskā iepirkuma normatīvajos aktos noteiktajā kārtībā, saistošo noteikumu īstenošanai nav tiešas ietekmes uz uzņēmējdarbības vidi un konkurenci.  Saistošo noteikumu tiesiskā regulējuma mērķgrupa ir atkritumu radītāji un valdītāji, nekustamā īpašuma īpašnieki un pārvaldnieki, kā arī atkritumu apsaimniekotājs. Sabiedrības mērķa grupām projekta tiesiskais regulējums nemaina tiesības un pienākumus. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām |  Par atkritumu apsaimniekošanas un saistošo noteikumu piemērošanas jautājumiem personas var vērsties Madonas novada pašvaldībā, kā arī pie atkritumu apsaimniekošanas pakalpojuma sniedzēja. Par saistošo noteikumu pārkāpumu tiek piemērots administratīvais sods Atkritumu apsaimniekošanas likumā noteiktajā kārtībā. Administratīvā pārkāpuma procesu virza Madonas novada pašvaldības policija un pārkāpuma lietu izskata pašvaldības Administratīvā komisija vai Likumā noteiktajos gadījumos Valsts vides dienests. |
| Saistošo noteikumu ietekme uz pašvaldības funkcijām un cilvēkresursiem |  Saistošie noteikumi izstrādāti, lai īstenotu pašvaldības autonomo funkciju – organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds. Saistošo noteikumu īstenošanā tiek iesaistīti Madonas novada Centrālas administrācijas darbinieki, Madonas novada pašvaldības policijas darbinieki un amatpersonas, veicot tiem jau pirms saistošo noteikumu izdošanas noteiktos pienākumus. Saistošo noteikumu izdošana nav pamats jaunu institūciju vai amata vietu izveide. |
| Saistošo noteikumu izpildes nodrošināšana |  Saistošo noteikumu izpildē iesaistītās institūcija ir Madonas novada Centrālā administrācija, Madonas novada pašvaldības policija. Saistošo noteikumu izpildes nodrošināšanai nav paredzēta jaunu institūciju izveide un nav nepieciešami papildu resursi. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana |  Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas vajadzīgs minētā mērķa sasniegšanai – pašvaldības autonomās funkcijas izpildei. Mērķa sasniegšanai noteiktas samērīgas prasības atkritumu apsaimniekošanai. |
|  Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis |  Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2025. gada … līdz … tika publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. |